ming030890/wiki-yue-high-quality huggingface dataset:
星光行

星光行（Star House）係香港九龍尖沙咀一幢商場兼寫字樓大廈，樓高十九層，星光大廈大部分單位向南，有維多利亞港海景。
星光行由九龍置地公司起，投資人包括霍英東、何鴻燊、何添、關啟明、鍾明輝等。大廈嚮1964年落成，九龍倉曾經市場定位係外國遊客購物商場。收尾改建，嚮1967年改名做九龍商業大廈，之後再改名星光行，用到今日。
嚮1975年，香港政府市政局租咗星光行，做博物館，似而家嘅香港歷史博物館，直到1983年搬走。嗰時重有外資私營嘅蠟像館。
星光行而家就有中藝賣中國傳統工藝品、電腦商場、無綫新聞尖沙咀新聞中心、學海書樓、學聯旅遊咁。
星加坡唐人

星加坡唐人（英文：Chinese Singaporeans），當地叫新加坡華人，係常住星加坡嘅唐人。佢哋佔星加坡人口成76%（257萬人），令星加坡做咗大中華地區以外唯一唐人佔大多數人口嘅社會。
星加坡國慶慶典

星加坡國慶慶典（英文：National Day Parade, NDP，馬來話：Perbarisan Hari Kebangsaan，淡米爾文：தேசிய தின அணிவகுப்பு ）係新加坡慶祝國慶（8月9號）而舉行嘅年度遊行，通常喺新加坡前國家體育場或者政府大廈大草場舉辦。喺2007年以後，新加坡國慶慶典一直喺濱海灣浮動舞台舉辦，直到新加坡體育城喺2014年完工為止。
星加坡國會議長

星加坡國會議長（英文：Speaker of the Singaporean Parliament）係新加坡國會嘅主持人，現任國會議長係人民行動黨嘅陳川仁。
星加坡一萬蚊紙

星加坡一萬蚊紙係現時流通嘅星加坡銀紙之一，面值10,000星加坡元，係全世界面值最大銀紙（約莫7,400美金），由星加坡金融管理局（英文：Monetary Authority of Singapore）發行。
2014年7月2號，星加坡金融管理局宣佈會喺嗰年嘅10月1號開始停印1萬蚊紙，以降低洗黑錢風險。市面上嘅1萬蚊紙會繼續流通同保持法定地位，直到冚嘭唥銀紙因損壞而慢慢退出流通。
廟仔墩

廟仔墩（Miu Tsai Tun）係香港嘅山，海拔高330米，喺西貢區，附近範圍劃咗入清水灣郊野公園。
廟號

廟號（英文：Temple name），係古時中國皇帝死後，後人響太廟入面奉祀時追尊嘅名號，起源自商朝，初頭只有德高望重嘅先至有，去到唐朝就放寬，基本上，大多數皇帝都會有個。
廟宇

廟宇通常專指各種中國民間信仰嘅廟，當中道教嘅會叫道觀；佛教嘅會叫佛寺，拜祖先嘅會叫祠堂。
廟前西街

廟前西街（粵拼：miu2 cin4 zik6 gaai1）係中國廣東省廣州市入面嘅一條細嘅街道。成條馬路東西走向，東邊從署前路同廟前直街嘅交界度開始，一直向西去到均益路嗰頭。

概要
全長354米，闊7米，1車道，凈係可以從東邊向西邊行。

所謂「東山少爺」
内文：東山少爺
其實喺好耐之前，呢度係有錢佬住嘅地方，以前廣州講嘅所謂「東山少爺」就係喺呢度住。

所謂「聚集地」
聽話呢度係之前廣州嘅細資、波波、暴走、興時尚啲人成日買衫嘅一笪地。因為呢條街之前賣過好多正「版」貨嘅衫褲地區。
廟妓

廟妓係指喺廟宇裏面生活，為朝拜者提供性服務嘅人。廟妓嘅由來已經一段頗長嘅歷史，無論係古代嘅印度、迦南或細亞細亞都曾經有。直至21世紀，世界上絕大多數已經發展嘅地區都唔再有廟妓，但係喺印度卡納塔克邦北部，仍然有為數多達十萬嘅少女擔任廟妓。廟妓唔一定係女性，例如喺古迦南嘅阿斯塔蒂神廟裏面就男女都有。

廟妓起源
宗教賣淫最早流行於古巴比倫，女子為咗表示對神嘅虔誠，就喺神廟裏面貢獻自己嘅貞操。根據古希臘歷史學家希羅多德喺佢寫嘅歷史書嘅描述：古巴比倫唔同地位嘅女子，無論身分係尊卑定貴賤，都必須喺神廟裏面做一段時間嘅廟妓。呢啲廟妓多數都係妙齡女郎，佢哋用繩串成花冠戴喺頭上，喺廟裏面一排排坐好，中間留空一條條嘅路，畀嗰啲參拜神靈嘅人能夠喺中間行過。拜祭嘅人入咗廟之後，就可以喺廟妓當中揀一個啱心水嘅。如果揀中佢，只要將一個銀幣拋喺嗰位廟妓膝頭下嘅圍裙之中，嗰個廟妓就要即刻企起身，跟住佢行到女神面前。嗰個男子就以米利達女神嘅名義要求同佢做愛，廟妓冇權反對。呢啲係所有女子應盡嘅義務，就算係最高貴最有錢嘅女子亦都要照做。同男子做完事之後，嗰個女子亦算完成咗廟妓嘅任務，可以除咗頭上嘅花冠，回復自由可以返屋企。
廚餘

廚餘係食剩嘅食物，亦可以係廚房生產出嚟嘅副產品，可以叫做垃圾。
廚餘係可以回收利用，但係唔能夠做好環保源頭分類回收加工處理，就會做成更多環境污染。

解決方法
用蚯蚓將廚餘分解成堆肥，比如咖啡渣、茶渣
運送去家豬或家禽農場做飼料，俗稱「豬餿」
「惜飲惜食」運動
食物二手市場，又叫做餿水市場，嚮發展中國家貧富懸殊饑荒社會，有人會平價買二手食物充饑。啲嘢食重乾淨，冇撈埋一堆，所謂「大虫食細虫」，重食得，有時叫一品鍋大雜燴。
廟前直街

越秀區入面嘅廟前直街。
荔灣區入面嘅廟前直街。
崔準希

崔準希，係大韓民國嘅一個女藝人同埋歌手。
崔潔彤

崔潔彤（英文：Choi Kit Tung Kity，1987年2月26號—）係香港電台嘅節目主持，亦係模特兒，有朝鮮血統。佢老公係樂隊野佬嘅結他手鄭子仲（Wilson）。
崔玟熙

崔玟熙，係大韓民國嘅一個女藝人同埋歌手。
崔珉

崔珉（粵拼：ceoi1 man4，韓文：최민，1987年1月1號—），係大韓民國嘅一個男演員。
崔珉豪

崔珉豪（粵拼：ceoi1 man4 hou4，韓文：최민호，1991年12月9號—），藝名珉豪（韓語：민호 Min Ho，英語：Min Ho）係大韓民國嘅一個男饒舌歌手、主持人、演員同歌手。係SM娛樂旗下嘅五人男子歌唱團體SHINee 成員，擔任主饒舌同副唱。
崔浩然

崔浩然（英文：Nicholas Edward Choi，1993年1月20號—）係香港男子劍擊運動員，2009年開始參加國際賽。佢喺2018年亞洲運動會代表香港喺男子花劍個人賽攞到銀牌。
崔烈比德祺

崔烈比德祺 (Sergiu Celibidache ，中譯切利比達克、台譯傑利畢達克 ; 1912年7月11號 [儒略曆 6月28號] – 1996年8月13號) 係羅馬尼亞出身嘅著名指揮家、作曲家、音樂理論家及導師。 除羅馬尼亞外，早前曾係巴黎及柏林接受音樂教育，其後長達50年嘅音樂生涯，曾任慕尼黑愛樂、柏林愛樂樂團等多個歐洲樂團嘅總指揮。 其後佢係美因茨大學同費城寇蒂斯音樂學院任教。
崔氏生前拒絕將其表演製成商業錄音，因為佢認為會阻礙聽眾到音樂聽感受「超然嘅體驗」。因此好多錄音都係身後發行，但無阻佢生前達到嘅盛名，特別係對古典音樂曲目嘅詮釋，以及帶有禪宗理念嘅音樂理解。崔烈比德祺被認為係20世紀最偉大嘅指揮家之一 。

早年及教育經驗
崔烈比德祺 1946年指揮 柏林愛樂樂團
崔烈比德祺出生於1912年6月28號，原名Sergiu Celebidachi。 父親為羅馬尼亞軍官，後來官至縣長，母親出身官宦家庭。 佢四歲就可以係鋼琴即興演出，早年係本地學校學習數學、哲學及音樂，後被送往布加勒斯特及巴黎讀書，父親想佢係羅馬尼亞從政。 但係1936年佢入讀柏林音樂學院。亦因此係德國登記時，姓氏被錯誤抄寫為 Celibidache，此後崔氏將錯就錯。  後來佢進入柏林腓特烈威廉大學修讀哲學及音樂學博士 ， 1944年畢業。 而此時佢開始接觸禪宗同佛學， 此後影響佢一生。係1986年嘅訪問佢指出：「我出身東正教，修讀哲學，但好多問題都搵唔到答案，通過 Steinke 老師，我接觸到禪宗。如果唔係禪嘅道理，我無可能知道始即是終、終即是始，音樂亦只係體現呢個道理 。」

職業生涯
崔烈比德祺 (1969)
係二戰後一連串悲劇後嘅1945-1952年間，崔烈比德祺擔任柏林愛樂樂團總指揮： 俄羅斯佔領當局屬意嘅Leo Borchard，係一次夜晚外出時亂槍掃射而死，係一次夜晚外出時亂槍掃射而死，當時又無其他完成納粹調查嘅德國指揮可以繼續公演。 而崔氏無私地嘗試幫助前總監富特溫格勒復位，並係1947年起分享指揮樂團嘅責任。1952年富特溫格勒完成調查，獲撇清納粹嫌疑，回任總監，但2年後病逝。樂團選舉咗卡拉揚接任總監。崔氏因此發誓唔再指揮柏林愛樂。最後係38年以後，卡拉揚經已作古，係時任德國聯邦總統盛意邀請下，崔烈比德祺先肯再次指揮柏林，公演布魯克納第七交響樂。離開柏林愛樂後，崔氏曾多次同斯德哥爾摩、斯圖加特同巴黎嘅電台樂團合作。1940年底尾至1950年代，更多次係英國公演。1979年至病逝前，佢一直擔任慕尼黑愛樂嘅音樂總監。佢定期係美因茨音樂學院同費城寇蒂斯音樂學院任教。教學係佢嘅人生目標之一，佢嘅課程好多都係公開甚至免費嘅。

晚年
崔烈比德祺係費城寇蒂斯音樂學院教學中 (1984)
但崔氏嘅指揮生涯不無爭議，佢曾經係慕尼黑愛樂，捲入長達12年嘅性別歧視訴訟。 崔氏指樂團長號手Abbie Conant 「力氣不足」及「情商不足」以領導長號部。 因此佢只能位列次席，同男演奏者同工不同酬。 崔烈比德祺並無出庭作證， 法庭最終判決女長號演奏家勝訴， 樂團必須支付平等嘅薪金。
199年8月14號，崔烈比德祺係巴黎市郊病逝， 葬係鄰近市郊墓地。

表演風格
係羅馬尼亞祖家紀念崔烈比德祺嘅雕像
崔烈比德祺係排演時，往往係對樂團描述佢唔要嘅嘢，多過講佢要咩。例如佢拒絕錄音，但佢大部分公演都有電台錄音，甚至佢會接受電台直播：唔少都係佢身後，係家人同意下被EMI同德意志留聲機公司發行。 佢嘅觀點認為，音樂係無數個「否等」嘅累積，到最後音樂會一個「認可」，重點係現場嘅體驗，「活在當下」嘅能力。
崔烈比德祺對藝術追求嘅重點，受禪宗概念，例如「一期一會」等概念嘅影響，的確係每場音樂會創造「超然體現」。 佢相信錄音無可能帶黎呢種體驗。唔少聽過佢音樂會現場嘅人士，的確承認有呢種驚人效果，包括紐約時報樂評 John Rockwell 係1984年聽過崔氏係卡耐基音樂聽嘅現場，形容係佢25年樂評生涯以黎最佳體驗。
崔烈比德祺更以要求樂團好多排練時間而著名。 雖然晚年多數錄影嘅音樂會，佢嘅節奏明顯偏慢，但早年唔少公演，快嘅段落甚至快到無視譜上記號。 崔氏認為批評錄音速度毫無意義，錄音只係表演嘅紀錄，針對錄音批評只係無視表演現場嘅環境，即係「超然體驗」嘅組成部分。現場嘅聲樂條件會影響聽眾是否得到「超然體驗」，同時會刺激音樂家演奏嘅快慢，單單分析錄音明顯係無視有關因素。
崔氏嘅音樂會錄音同主流大相徑庭，因此往往成為收藏珍品，但非作為標準嘅參考錄音。

私人生活
1965年，崔烈比德祺與 Ioana Procopie Dumitrescu (1924-2012)完婚，佢地育有一子 Sergiu Ioan Celibidache，暱稱 Serge，1968年出生。

錄音
雖然多數錄音都係崔氏逝世後先發表，唔少都係一出版已經成為名盤，包括同慕尼黑愛樂嘅貝多芬、布拉姆斯、布魯克納、舒曼、巴哈嘅錄音，以及一些同倫敦交響樂團 以及斯圖加特廣播交響樂團嘅錄音。
崔瀚率

崔瀚率（1998年2月18號—）係大韓民國嘅一個男藝人同埋歌手，男子組合Seventeen嘅成員。
崔玹碩

崔玹碩（1998年4月21號—）係大韓民國嘅一個男藝人同埋歌手。
川井健太

川井健太（1981年6月7號—）係日本足球員，司職前鋒，效力過愛媛FC。
川上直子

川上直子（1977年11月16號—）係日本足球員，踢中場，曾經喺2001～2005年間為日本女子足球代表隊出場48次。佢代表日本參加過2003年FIFA女子世界盃同2004年夏季奧林匹克運動會。
川中健太

川中健太（1997年11月5號—）係日本足球員，打中場位置，效力福島聯。
川上龍

川上龍（1994年10月25號—）係日本足球員，司職中場，效力福島聯。
川井光一

川井光一（1979年3月29號—）係日本足球員，司職後衞，效力過愛媛FC。
川井歩

川井歩（1999年8月12號—）係日本足球員，打中場位置，效力山口雷法。
川久保拓司

川久保拓司，係日本嘅一個男藝人同埋演員。
川井田夏海

川井田夏海 ，係日本嘅一個女藝人同埋配音員。
川上貞奴

川上貞奴 ，係日本明治至昭和年間嘅一個女演員。

拍過嘅作品一覽
呢個表唔完整，歡迎加料。
川上音二郎

川上音二郎，係日本嘅一個男藝人同埋演員。
戲院

戲院係畀人睇戲（電影）嘅社交場合。戲院裏面一個或者多個嘅放影室，好似一個禮堂，有多排嘅椅或企位，可以容納觀眾同時睇戲。響放影室/禮堂前面掛一塊大銀幕，後面有放影機，重有一套好勁嘅音響系統。
以前唐人嘅戲院主要係睇大戲，不過今時今日經已改變咗，多元化，進化到立體電影，同埋住客會所私人影院。

銀幕
建議將篇文拆去銀幕。（討論）
Norway一間戲院裏面一塊大銀幕
一字多解。講媒體硬件，佢只係一塊會反射光嘅白布幕，由於放影時閃閃生銀光，所以叫做銀幕。以前傳媒見到嘅戲，出現嚮銀幕，所以將電影同銀幕混為一談，派生出銀幕拍檔、銀幕鐵三角、銀幕街、銀幕情侶咁嘅叫法。
戲院里

戲院里（英文：Theatre Lane）係香港中環一條馬路，由德輔道中開始，去到皇后大道中。街名係嚟自舊時有間皇后戲院。
戴亞街

戴亞街（英文：Dyer Avenue），係香港九龍紅磡嘅一條馬路，由船澳街開始，去到海皮。
戲谷

和信超媒體股份有限公司戲谷分公司（FunTown），簡稱戲谷，係台灣一間電子遊戲公司，主要都係推出角色扮演類型嘅網上游戲，。呢間公司喺2008年成立過戰谷，到依家喺台灣有大約600萬位會員。
戲軌

戲軌（或寫戲鬼）係同一部戲有關嘅嘢，由於喺粵文嘅用法有幾種以上。量辭係「部」或者「條」。
橋段
部戲條「橋」
劇本
故仔線／劇情綫 - 故仔嘅發展嘅方向
劇情、情節
部戲宣傳海報、告白
戴伊

阿里戴伊（波斯文：علی دایی‎，1969年3月21號—），係伊朗足球員同足球教練，有「伊朗馬勒當拿」之稱。
性

性係生物學上一種過程，用以混合交換基因特徵。性別係指多數生物響性嘅角度可以分成公同乸兩類。

自然性別
好多生物都會分成兩性，即係雌性同雄性。性繁殖（Sexual production）靠專門用以生殖嘅生殖細胞結合，形成子息，等遺傳咗佢有父母嘅特徵。生殖細胞個形可以一模一樣，但多數都係唔同形，尤其係分成兩種。雄生殖細胞，通常都好細，又易郁，可以帶基因訊息到遠處，而雌生殖細胞，通常係大粒，唔易郁，但好多營養，用來孕出新生命。

兩性異形
想知多啲：兩性異形
雌雄雉雞由體型同外貌上有明顯差異。
好多動物，植物雌雄個體由大小，外貌都有明顯差異，即係兩性異形現象。一般，人類性別差異（英文：Sex differences in humans）有：男性體型比女性要大、體毛比女性多，女性有個胸較明顯、臀部較大、脂肪比較高。其他物種入面，兩性差異可能再明顯，例如顏色同體重有差別。

人為性別
想知多啲：跨性別、雌雄間性、人妖同性向
人類因自然法則斷定性別，就算經過青春期都唔同其他動物野獸，正常人係唔會性徵變態。因此有性別認同問題，或相關病態人士，就可以除男女先天兩性，重有更多「性別」或「等三性別」，特別係近年性別社會運動造成更多更多問題。由於外觀可能會難分真假，同有社會爭議性，而部份中文媒體試過搞錯下面三種「特殊性別」同佢個程度，以下再細分：

性別種類
跨性別，醫學名跨性別認知障礙症，有人出世後唔認同自己原生性別，要求（其他人認同，或尋求法律）身份上改變性別而唔係生理上。佢班友言行似異性，又可能會穿著異性服裝，即係有易服癖。部份人會被歧視佢亂入廁所，例如：男兒身走入女性專用車廂，甚至女廁同女子更衣室；而「中性女」就會被指係「男人婆」，對傳統社會造成一定影響。不過，亦有新聞例子係，色狼假扮跨性別人士進行性罪行，據報容易落手。
雙性人或叫做陰陽人，係罕見性別分化障礙病例，全球少過10宗，指或出現染色體問題，同一個人同時有男女特徵或性徵唔明顯，甚至有兩種性器官，當中生活可能受影響，有國家就因此進行強制性性別指定。而日本次文化入面有雙性人叫法：「扶他那裡」（日語：二形、二成り、雙成り或者是ふたなり）簡稱「扶他」。有線怪談電影曾因拍攝和合同色供，誤將在場人妖，當成此類。
變性人，貶稱人妖，指人用後天方法，將性徵改變，即「變性」，男變女，女變男。而變性者（英文：Transsexual）即係醫學分類到精神病學「性別轉換症」。話返轉頭，佢班人通常會尋求醫療援助，激素替代療法，其他性別轉換療法，整容，切J，假胸咩鬼都有。不過，泰國有行娛樂表演職業係有需要佢，就係指泰國變性人，重有人妖選美。LMF有首歌叫圍威喂，入面就有疑歧視人妖成份，因為話想叫雞，但隻雞一開聲就知係「人妖」（相信係男人太監聲），當中關鍵歌詞：「點知佢一開口就嚇到我成個人彈起...火都嚟...原來係人妖嚟！佢滷味，嚇餐死。」。

相關法律/議題
跨性別歧視，同性戀或同性婚姻合法化，社會、道德，自然，宗教問題。
性交轉運

性交轉運乃小眾玄學玩意，外界（及玄學大眾）普遍認為佢通常係種淫賊用嚟呃神騙鬼嘅戲碼。

粵文化
雖然有啲道家等類別嘅漢語經典對此有着墨，亦有少數宗教門派（例如拜狐仙嗰啲……）將相關理論代代相傳並付諸實行，但係當地嘅現代法律系統一般會將「性交轉運」視為無稽之談。香港有好多單性罪案審判裁定神棍以此騙色（兼騙財），部分好轟動，過程往往係心術不正嘅「師傅」發覺「善信」因其他嘢覺得絶望而對佢異常咁信任，於是因勢利導……澳門流傳叫雞可以換下手風，改變賭錢一直輸嘅勢頭之講法。

異文化
呢個表唔完整，歡迎加料。
喺某啲巫術流行嘅地方，主流習俗當中有「性交轉運」元素——造成性疾病傳播、侵犯婦女及兒童權益同非情願懷孕等禍害。
急掣嘅章

急掣的章係伊斯蘭教典籍《可蘭經》入面嘅第79章（蘇拉）。
急救箱

急救箱（英文：First-aid kit）係一個有齊所以基本嘅醫療用品嘅箱或者袋，可以喺有需要嘅情況用來處理比較輕微嘅損傷。基於唔同嘅需要同埋地區嘅分別，急救箱入面有嘅物資未必會一樣。
ISO對急救嘅撈稿就係一個綠色底配白色嘅十字。
一般急救箱都會要放喺一個唔太潮濕嘅地方，來避免啲物資出問題。
急症室

急症室（英文：Accident & Emergency、Emergency department、Emergency room等，縮寫為A&E或ER）係醫院為需要緊急服務嘅病人提供診症同治療嘅部門，不過唔係間間醫院都有提供急診服務。

診治次序
為咗確保有緊急需要嘅市民去到急症室診治嘅時候，獲得及時嘅急症服務，急症室會對病人實行分流制度。病人登記求診嗰陣，分流護士會根據病人嘅需要分類而決定病人獲診治嘅優先次序，診治次序唔係根據登記時間嘅先後。

分流制度
當病人去到急症室之後，先由一名有豐富經驗同接受過特別培訓嘅護士，對病人嘅病情作出初步評估，危急嘅病人會獲得優先治理。
分流護士會根據病情將病人分為五類﹕
危殆
危急
緊急
次緊急
非緊急
如果病人嘅類別屬於危殆，就唔需要等，會即時獲得醫護人員治理。至於一啲非緊急嘅病人，佢哋嘅診治次序可能要等得耐啲。
急變率

急變率（又叫突變）係指物體加速度隨時間變化嘅速率。佢係一個向量量（即係有大小同方向）。急變率最常見用符號 j 表示，單位係 m/s3（國際單位制）或者每秒標準重力（g0/s）。

生理影響同人類感知
睇埋：人類對重力嘅承受能力同人類生理系統點樣處理同回應動作
人體嘅姿勢係靠平衡拮抗肌嘅力量嚟控制嘅。喺平衡某個力量嘅時候，好似舉起啲重物咁，中央後迴會建立一個控制回路嚟達到想要嘅力學平衡。如果個力變得太快，啲肌肉就會嚟唔切放鬆或者繃緊，喺兩個方向都會過衝，導致暫時失控。反應力量變化嘅時間取決於生理極限同大腦嘅注意力水平：對於「預期」嘅變化，身體會比「突然」嘅負荷增減穩定得更快。
為咗避免車輛乘客失去身體控制同受傷，必須要限制最大力量（加速度）同最大急變率嘅暴露程度，因為肌肉需要時間嚟調整張力，適應哪怕係有限嘅壓力變化。加速度嘅突然變化可能會引起鞭打症之類嘅傷害。 過大嘅急變率即使唔造成傷害，都可能會令人感到唔舒服。工程師花咗好多心思喺升降機、電車同其他交通工具上面，盡量減少「急動」。
舉個例，睇下加速度同急變率喺坐車嗰陣會有咩影響：
熟練嘅司機可以平順加速，但新手經常會令到架車「急動」。喺手動波車換波嗰陣，加速力受引擎功率限制，但冇經驗嘅司機可能會因為離合器嘅間歇性力量閉合而造成嚴重嘅急變。
坐高性能跑車嗰陣畀壓入座位嘅感覺係因為加速度造成嘅。當車由靜止開始加速，加速度迅速增加，會產生一個大嘅正急變率。起步之後，因為空氣阻力隨住車速增加而變大，加速度慢慢減少，壓住乘客入座位嘅力都跟住減少，呢個時候會有一個細微嘅持續負急變率。當車到達最高速度時，加速度就變成零，保持恆定，直到司機減速或者轉向之前都唔會再有急變率。
喺突然煞車或者碰撞嗰陣，乘客向前甩嘅初始加速度會大過煞車或者撞擊過程中其餘時間嘅加速度，因為肌肉張力喺煞車或者撞擊開始之後好快就重新控制咗身體。呢啲效應喺汽車測試中冇考慮到，因為屍體同碰撞測試假人冇主動肌肉控制。
為咗將急變率降到最低，公路彎位會設計成歐拉螺線嘅形狀，鐵路彎位同過山車嘅環形軌道都係咁。

力、加速度同急變率
對於恆定質量 m，加速度 a 同力 F 根據牛頓第二運動定律係成正比嘅：
喺剛體嘅經典力學中，冇同加速度導數相關嘅「力」；不過，物理系統會因為急變率而產生振盪同變形。喺設計哈勃太空望遠鏡嗰陣，NASA就限制咗急變率同急躍率。
亞伯拉罕-洛倫茲力係一個加速嘅帶電粒子喺發射輻射時受到嘅反衝力。呢個力同粒子嘅急變率同佢嘅電荷平方成正比。惠勒-費曼吸收體理論係一個更加先進嘅理論，可以應用喺相對論同量子環境，仲考慮咗自能。

喺理想嘅環境
加速度嘅唔連續性喺現實世界係冇㗎，因為有變形、量子力學效應同埋其他原因。不過，喺理想嘅環境下面，例如一個理想嘅質點沿住一條分段光滑、完全連續嘅路徑運動，加速度嘅跳躍唔連續性同埋相應嘅無限加加速度係有可能出現嘅。呢個跳躍唔連續性就會喺路徑唔光滑嘅地方出現。從呢啲理想嘅情況推斷，我哋可以定性噉形容、解釋同預測加加速度喺現實情況中嘅效果。
加速度嘅跳躍唔連續性可以用加加速度嘅狄拉克δ函數嚟建模，並將佢放大到跳躍嘅高度。喺狄拉克δ函數上面對加加速度進行時間積分就會得到跳躍唔連續性。
舉個例，考慮一條沿住半徑為r嘅圓弧路徑，佢切線連接到一條直線。整條路徑係連續嘅，而且每一段都係光滑嘅。而家假設一個質點以恆定速度沿住呢條路徑運動，所以佢嘅切向加速度係零。由v2/r決定嘅向心加速度係垂直於圓弧並指向內部嘅。當質點經過兩段嘅連接處時，佢會經歷一個由v2/r決定嘅加速度跳躍唔連續性，同時佢會受到一個可以用狄拉克δ函數建模、並放大到跳躍唔連續性程度嘅加加速度。
一個更加實在嘅唔連續加速度例子係理想嘅彈簧質量系統，質量喺一個理想嘅有摩擦力嘅表面上面振盪。作用喺質量上面嘅力等於彈簧力同動摩擦力嘅向量和。當速度改變方向嘅時候（喺最大同最小位移嘅位置），作用喺質量上面嘅力嘅大小會改變兩倍摩擦力嘅大小，因為彈簧力係連續嘅，而摩擦力會跟速度轉向。加速度嘅跳躍等於作用喺質量上面嘅力除以質量。即係話，每次質量經過最小或者最大位移嘅時候，質量都會經歷一次唔連續嘅加速度，而加加速度就會包含一個狄拉克δ函數，直到質量停止為止。靜摩擦力會適應剩餘嘅彈簧力，建立一個淨力為零同速度為零嘅平衡狀態。
再舉個例，考慮一架剎車減速嘅車。剎車片喺車輪嘅碟盤（或者鼓式）上面產生動摩擦力同恆定嘅剎車扭矩。角速度會以恆定嘅角減速度線性減少到零。摩擦力、扭矩同車輛嘅減速度會突然變到零，呢個就表示物理加加速度出現咗一個狄拉克δ函數。呢個狄拉克δ函數會被真實環境磨平，呢啲累積效果就好似生理感知加加速度嘅阻尼咁。呢個例子冇考慮輪胎打滑、懸掛下沉、所有理想剛體機構嘅實際變形等等嘅影響。
另一個重要加加速度嘅例子，同第一個例子類似，就係切斷一條繩，繩尾綁住一個粒子。假設呢個粒子喺圓周軌道上面振盪，有非零嘅向心加速度。當繩斷開嘅時候，粒子嘅路徑會突然變成直線，而向內嘅力會突然變到零。想像一條單分子纖維被激光切斷；由於切割時間極短，粒子會經歷非常高嘅加加速度。

轉緊嗰陣
一次旋轉期間角度、角速度、角加速度同角加加速度嘅時序圖
考慮一個剛體喺慣性參考系中圍繞一個固定軸旋轉。如果佢嘅角度位置係時間嘅函數θ(t),咁角速度、角加速度同角加加速度可以表示為：
角速度, , 係θ(t)嘅時間導數。
角加速度, , 係ω(t)嘅時間導數。
角加加速度, , 係α(t)嘅時間導數。
角加速度等於作用喺物體上面嘅扭矩除以物體相對於瞬時旋轉軸嘅轉動慣量。扭矩嘅變化會導致角加加速度。
旋轉剛體嘅一般情況可以用運動學螺旋理論嚟建模，包括一個軸向向量，角速度Ω(t),同一個極性向量，線速度v(t)。由此，角加速度定義為
而角加加速度由下式畀出
將角加速度#三維空間中嘅粒子嘅角加速度代入
，我哋得到
將代入，我哋可以將最後一項寫成
，最後我哋得到
或者反過嚟，將代入：
展示四位外部日內瓦驅動運作嘅動畫
舉個例，考慮一個日內瓦驅動，呢個裝置用嚟通過一個驅動輪（動畫中嘅紅色輪）嘅連續旋轉嚟產生一個從動輪（動畫中嘅藍色輪）嘅間歇性旋轉。喺驅動輪嘅一個週期入面，從動輪嘅角位置θ會改變90度然後保持恆定。因為驅動輪嘅叉（驅動銷嘅槽）有有限嘅厚度，呢個裝置會喺從動輪產生角加速度α嘅唔連續性，同埋無限大嘅角加加速度ζ。
加加速度並冇阻止日內瓦驅動喺電影放映機同凸輪等應用中使用。喺電影放映機入面，膠片係逐格前進嘅，但係放映機嘅操作噪音低而且可靠性好高，因為膠片負載細（只有一小段重幾克嘅膠片被驅動）、速度適中（2.4米/秒），同埋摩擦力細。
雙凸輪驅動每轉1/6每轉1/3
喺凸輪驅動系統入面，用雙凸輪可以避免單凸輪嘅加加速度；不過，雙凸輪就更大同更貴。雙凸輪系統喺一條軸上面有兩個凸輪，佢哋會將第二條軸移動一個旋轉嘅分數。圖中展示咗每一轉驅動軸旋轉會導致六分之一同三分之一嘅步進驅動。冇徑向間隙，因為階梯輪嘅兩隻臂成日都同雙凸輪保持接觸。一般嚟講，可以用組合接觸嚟避免同單一從動件有關嘅加加速度（同埋磨損同噪音），例如單一從動件喺槽入面滑動並將佢嘅接觸點從槽嘅一邊轉到另一邊可以通過用兩個從動件喺同一個槽入面滑動嚟避免，每邊一個。
急救

急救（英文：First aid）係傷病者喺發生意外或患上急病時獲得提供嘅緊急救助，包括喺救援人員到達之前自行進行急救或家居護理。急救知識唔單止可以幫助拯救性命，亦能夠協助有關人士喺危險境況之下決定救助傷者嘅先後次序，盡量減輕傷亡情況同保障最多人嘅安全。急救知識同技巧可以提高家居、工作環境、街道上、玩樂時嘅安全意識。曾經接受過急救訓練，就可以喺有需要時施以援手，並且能夠分辨應該做定唔應該做嘅事情。
國際標準急救標誌
紅十字會標誌
馬爾他十字，聖約翰救傷隊嘅標誌以馬爾他十字為本
生命之星

急救目的
急救有三個主要目的，英文稱為「3Ps」，分別係：
保存生命（Preserve life）
防止傷勢或病情惡化（Prevent further injury）
促進復原（Promote recovery）
做任何急救步驟之前，睇清楚環境，保障自身安全，都係大原則。重要考慮自己能力範圍，對患者施行急救，同搵人支援，同樣重要。

評估現場
為咗保障自己、傷病者同旁人嘅安全，首先要評估現場嘅危險性，有需要時，將傷病者移離危險地同封鎖現場，並召喚增援。

初步撿查同將傷病者分類
檢查傷病者嘅主要生命表徵，例如：檢查氣道、呼吸、脈搏、以及有可能出現致命嘅情況，例如：大量出血、複雜骨折、不省人事等。根據病歷、病徵、病狀、清醒程度嚟決定傷病者嘅先後次序。

優先處理
為不省人事傷者暢通氣道，將佢置於復原臥式。
維持呼吸：為冇呼吸嘅傷病者進行人工呼吸。
保持血液循環：為冇呼吸同脈搏者進行心肺復甦法或自動體外心臟去纖維性顫動術。
制止出血，處理休克和固定骨折。

安排送院
盡快將傷病者連同報告交畀醫護人員。若果傷病者要求將佢嘅情況代為轉告親友，應該將呢個要求轉告醫護或警務人員。

急救程序
急救員到達現場之後，應該按照DR. ABC嘅口訣為傷病者進行評估。

確保現場環境安全（Danger）
觀察同評估現場環境會唔會對施救者或者傷病者構成危險或者潛在嘅危險。如果有危險嘅話要先移除所有危險因素先至開始施救。如果危險因素唔可能喺短時間內移除（例如火災現場等），有可能需要將傷者移離現場，不過除非唔移開傷者會造成更大危險，否則應該儘量避免移動傷者。

例子一：火災現場
如果急救員嚟到火災現場，見到有傷者喺火場入面，急救員係唔應該自行進入火場救人，因為有好大嘅可能自己都身陷火場，加重其他救援人員嘅負擔。應該等有專業設備嘅消防人員進入火場，將傷者救出嚟之後先再進行急救。

例子二：交通意外
遇到交通意外嘅時候，急救員係唔應該直接行出馬路救人。如果急救員係揸車嚟嘅話，可以用自己架車係意外地點前50米嘅地方停低並打死火燈，然後着上反光衣物，先好落車救人，同時最後通知當局派人嚟維持交通，避免造成更多嘅交通意外。

傷病者分流
當發生大型事故，出現大量傷病者嘅時候，就需要按照傷勢性質同嚴重性進行分流，確定處理嘅優生次序。經分流後，傷病者會安置喺處理站嘅相應區域內，由醫護人員安排送院。傷病者分流制度將傷病者分四類：
紅色：第一優先，需要即時處理
黃色：第二優先，需要緊急處理
綠色：第三優先，輕傷同能夠自行走動嘅傷病者
黑色：第四優先，稍後處理
冇生命徵象、明顯死亡、或非常嚴重受傷以致難以救治嘅個案會列為黑色。死者會移送至臨時停屍間，由警員看管，有待觀察或作出適當安排。
急流

急流係河上面因為地型有落差，而產生急速水流嘅現象。
德累斯頓

德累斯頓（德文：Dresden）係德國東部重要文化、政治同埋經濟中心，位於德國東南，易北河谷地，南面離捷克邊界30公里，離捷克首都布拉格150公里，北面離德國首都柏林200公里。人口約莫56萬（2020年）。係史上薩克森王國嘅首都。
德紹

德紹（德文：Dessau）係個喺德國薩克遜－雁候聯邦州德紹－羅斯勞同埋穆爾德河同易北河嘅交匯處。直到2007年，德紹都仲係個獨立城市；喺2007年1月，德紹同羅斯勞合併咗做同一個城市。

歷史
最早對德紹嘅記載可以追溯到1213年。根據嗰陣嘅記載，德紹係喺穆爾德河嘅南面。
德興

德興係中國江西上饒一個縣級市，總面積2082平方公里，人口31萬。東接浙江省開化縣，東南同玉山縣、上饒縣毗鄰，南同橫峯縣、弋陽縣相接，西接樂平市，北連婺源縣。德興銅等礦產資源豐富，被稱為中國嘅「銅都」。

史
東漢建安八年（203年）置縣，有近1800年嘅治縣歷史，1990年12月撤縣設市。

地理
德興全境以山地為主，南部為懷玉山。西部小片低山丘陵。樂安江係主要河流。

資源
德興擁有豐富嘅礦產資源，有銅、金、銀、鉛鋅、煤等。有中國最大嘅銅礦、亞洲最大嘅露天銅礦德興銅礦，德興銅礦係世界五大斑岩銅礦之一、亞洲第一大斑岩礦山。

政區
德興市轄3街道5鎮6鄉同埋1開發區。

人口
德興市2006年人口31萬，其中三分一嚟自浙江（大多係新安江水庫移民），三分一嚟自中國各地（下放知青同埋銅礦工作人員）。
德芬莫雷拉

德芬莫雷拉（葡文：Delfim Moreira；1868年11月7號—1920年7月1號）係巴西律師同政治人，第十任巴西總統，米納吉拉斯州嘅克里斯蒂娜市（Cristina）出世。佢喺1914年至1918年期間出任米納吉拉斯州長。喺1918年當選副總統。由於當選總統羅德列基斯艾維斯病咗（冇耐之後病死），佢喺1918年11月15號代任總統，但莫雷拉都有心理健康問題，權力下放畀佢嘅部長。1919年7月新總統接任後，佢做返副總統直到死。
性格測驗

性格測驗（英文：personality test）泛指用嚟量度一個人嘅性格嘅心理測驗。

基礎
内文：心理測量學同性格
喺嚴格心理學上，性格係指一個個體特有（即係同第啲個體唔同）嘅行為、情緒或者認知特性：想像一個人，佢可以想像成一個會由刺激俾反應嘅系統，而人係有個體差異嘅生物物種；就算接收嘅刺激完全一樣，唔同人都可能會有唔同反應，例如外向度高嘅人喺見到新朋友（刺激）嗰陣，比較有可能會作出「主動行埋去結識」嘅反應，而外向度低嘅人喺同一個情況下會「主動行埋去結識」嘅機會就比較低。
廿世紀性格測驗嘅常見做法係用李卡特量表，指每一條題目都係一句句子，而受試者要做嘅係睇每條題目，用數字答自己有幾同意嗰句句子講嘅嘢。例如量度一個人有幾容易驚嘅李卡特式性格測驗望落會似係噉嘅：
If approached by a suspicious stranger, I run away.
   （翻譯：「如果有個可疑嘅陌生人行埋嚟，我會走佬。」）
 If the fire alarm rings, I immediately rush out of the building.
   （翻譯：「如果火警鐘響，我會即刻跑出去棟建築物外面。」）
 ...
每一條題目受試者都係要填一個 1 至 5 嘅數字，當中 1 分表示好唔同意嗰句句子，5 分表示好同意，3 分表示中立。
假設多數受試者都係願意同有能力俾準確資訊嘅話，呢個性格測驗上嘅分數理應會一定程度上噉反映一個人幾容易驚。呢類性格測驗雖然話唔係完全靠得住，但經已相當有用－例如有個能夠「多數時候都準確噉量度」到外向度嘅問卷，而研究又發現外向度喺某啲情況下能夠預測一個員工嘅工作表現，噉呢個問卷就會喺管理上就有可能可以攞嚟幫手度請員工上嘅考量。
性格障礙

性格障礙（personality disorder）泛指一啲俾人認為係病態嘅性格。例如心理病態就成日俾人覺得係一種性格障礙。
性格類型

性格類型（personality types）係指一啲將人分做「一類類」嘅性格理論。例子有九型性格。
到咗廿一世紀初，好少性格心理學家仲會用性格類型嘅做法，理由係實證研究表明咗，人好少可能夠清楚噉分做一類類（可以睇聚類分析），反而特質理論（trait theory；每個人喺每一個性格特質上都有個數值）嘅做法比較能夠恰當噉描述現實。
性病

性病（粵拼：sing3 beng6）係類傳染病，係主要由性交傳染得來。英文文獻多數叫venereal disease(VD)、sexually transmitted disease (STD)、sexually transmitted infection (STI)等，意思係靠性來傳染嘅病。而呢類病容易響妓業裏面散播，所以叫生花柳或者花柳病（faa1 lau5 beng6）。佢又畀人叫風化病（fung1 faa3 beng6），因為嫖妓舊時睇來有傷風化，所以咁叫法。但唔係話有性病就有傷風化，染病可以完全同妓業，甚至同性無關。
好多傳染病都可以由性交傳染，但因為有其他途徑，所以有時都無畀人歸入性病。因為傳染都唔一定發病，近年英文改用sexually transmitted infection (STI)，即係靠性傳播嘅感染之意。另一方面，性病亦可以由打針時共同帶病原嘅針筒，又或阿媽生仔或者喂奶傳染畀細蚊仔，查實又唔係得全部由性而來咁窄。
好耐之前嘅人，就知有花柳病，傳統見嘅淋病、梅毒，同埋近幾十年嘅愛滋病咁。有啲肝炎都係靠性傳播，不過一般都唔特別歸入性病。
性用品舖

性用品舖係賣各種同性有關嘅嘢嘅舖頭，譬如自慰器、情趣底衫、性玩具、避孕套。呢類舖頭都會嚴格限制淨係畀大人入。
性格神經科學

性格神經科學（personality neuroscience）係指對性格嘅神經科學研究，例子可以睇強化敏感度理論相關嘅嘢。
望月久代

望月久代 ，係日本嘅一個女藝人同埋配音員。
望德聖母灣大馬路

望德聖母灣大馬路（葡文：Estrada da Baía de Nossa Senhora da Esperança）響澳門氹仔。呢條馬路響2001年11月1號由臨時海島市政局嚟改名。

主要建築
威尼斯人度假村
響望德聖母灣大馬路、路氹連貫公路（路氹金光大道）同新城大馬路交界嘅威尼斯人度假村酒店（葡文：The Venetian Macau-Resort-Hotel），響2007年8月28號開幕，佔地一千零五十萬平方呎，係亞洲最大型單幢式酒店同世界上第二大嘅建築物。
奧林匹克體育中心游泳館
解放軍駐澳部隊氹仔軍營
澳門銀河
望月一仁

望月一仁（1957年12月1號—）係退役日本足球員，教練，執教過愛媛FC。
望德堂區

望德堂區（葡文：Freguesia de São Lázaro）係澳門其中一個內陸堂區，範圍係澳門半島中東部，面積0.64平方公里，人口大約33,400，係澳門半島五個堂區之中最細嘅一個。

地理位置
望德堂區俾花地瑪堂區、聖安多尼堂區同大堂區包圍，其中三分之一嘅面積係東望洋山。
呢個區南部係商業區，東部、中部同北部都係住宅區。
望春風

望春風（台灣閩南話：Bāng Tshun-hong）係由鄧雨賢作曲、李臨秋作詞嘅臺灣民謠，首度喺1933年日治時期嘅臺灣傳唱，原唱係1930年代嘅古倫美亞唱片當紅歌星純純。
從1930年初問世以嚟，望春風一直係受歡迎嘅台灣閩南語流行歌曲、台灣民謠之一。2000年，一項由台北市政府同聯合報主辦，超過220,000人參與嘅《歌謠百年台灣》活動入面，該曲攞到最受歡迎老歌嘅第一名。另外，該曲用咗傳統五聲音階結合而成嘅特殊獨有優美旋律，亦係普遍認為係好有特色嘅「臺灣調」。

同名電影
1937年《臺灣公論》上嘅第一映畫製作所《望春風》電影介紹。
台灣第一映畫製作所拍攝、1938年上映，描述台北藝旦同青年嘅愛情故事。
喺1977年由中影拍、徐進良執導、嘉凌（劉復雯，復興劇校復字輩）、白鷹、楊麗花主演嘅軍教愛國電影。

Written by Lee Lin-chiu, composed by Teng Yu-hsien, sung by "Sun-Suun"(Lau cing-hiongv)
播呢個檔案有問題？睇吓媒體幫手。






Written by Koshiji Shirou, originally composed by Teng Yu-hsien, sung by Kirishima Noboru
播呢個檔案有問題？睇吓媒體幫手。
望廈體育館

望廈體育中心（葡萄牙文：CENTRO DESPORTIVO MONG-HÁ，原名望廈體育館）係澳門第一個公眾室內體育館，喺澳門半島俾利喇街、慕拉士大馬路交界，1983年2月26號正式落成啟用，由體育局管理。
重建，舊建築物喺2024年9月18號最後開放，翌日轉交工務部門進行拆卸同重建工作。
2020年3月10號，將原來名叫「望廈體育館」改名做「望廈體育中心」。新建築物五層樓高，預計2021年6月落成，同時段可以容納500人。裏面設有多個籃球場、羽毛球場等運動設施，總建築物面積有四萬八千多平方米，每層樓7至12米高，有多個功能室同辦公室。各樓層面積相若，為二千四百至二千五百平方米，初步1樓設兩個籃球場同一個排球場；2樓可以容納14個羽毛球場，並設乒乓波室；3樓設一個5人足球場同5個壁球場；4樓設3個籃球場；5樓設3個排球場。體育中心同望廈社屋都設有停車場，提供一定數量畀公眾開放。
2021年6月16號，感染應變中心宣佈喺6月21號開始徵用望廈體育中心作為武漢肺炎社區疫苗接種站，接種疫苗種類係北京國藥集團滅活疫苗，初期每日提供1,000個接種名額，服務時間為上晝10點至夜晚7點。

望廈體育館時期
望廈體育館依家設有兩個室內體育館（A館同B館）以及一個健身室。部分功能房被用作澳門體育總會辦公室。開放時間由朝早7時至夜晚11點。

A館
設有450個座位，面積大約598平方米。

B館
設有500個座位，面積大約670平方米。

健身室
面積大約92平方米。

望廈巴士總站
巴士總站明細總站簡介所在區域澳門半島所在分區望德堂區路線資訊其他資訊
望廈總站（葡文：MONG-HÁ/TERMINAL、英文：Mong-Ha / Terminal）係澳門望廈社屋嘅一個起緊終點站，喺新起嘅望廈體育中心同望廈社屋望德樓中間嘅地面層。
望月

望月，行為一種，用眼去望住個月。未有燈之前，月喺夜晚黑係至重要光源，只要喺戶外，只要擡高頭，就好容易見到。月相變化，同光面亦浮陰影，望月亦有觀賞意義。由於月相變化，同潮汐，同種種生物，皆息息相關。咁遠古嘅人，就有需要望實個月，並以睇到來做天文曆法。並且將月視為神明，有祭月嘅做法，望月化為習俗。
由於月變化不定，文人亦望月寄情。月有盈虧，以示世事無常，有未圓心事。無論古今，無論遠近，月都係嗰一個。文人藉此懷念遠方，懷念故人，發思古之幽情。
望月亦可以冥想。凝視月光可以集中精神。
唔單止人會望月，兔都會望月。故此月同兔引人聯想，有一啲兔同月嘅傳說。

地方
望月亭
山上嘅望月臺
邊一度都容易望到月，然而高處望會更加無阻。古此又會起望月亭、望月樓、望月臺等，起得高過周圍，更加方便望月。
如台州有望月臺，潢川同臺中公園有望月亭。

兔
兔望月
兔望月嘅形象，為東西方都有描繪。野兔本身係夜行動物，若無外在因素干擾，佢會夜晚出來覓食，咁較為安全。免覓食時會四處張望。故此自古以，月同兔就扯上關係。咁畀人寫出好多傳說。
喺東方，兔望月演變成月上有玉兔，陪住嫦娥，甚至會搗藥。
而藥材望月砂，出自為兔屎。亦以玉兔為原形，話玉兔在月，野兔望住月上玉兔，因而得名。
兔望月為題嘅塑像
喺西方，兔望月形象亦經常見。

文
古代傳說有犀牛望月，犀牛為祥獸，身可鎮水，角可通天。犀牛望月為吉祥之象，見於紋飾，亦見於風水，又見於地名。雖則後世人化做成語，變成貶義。
講及望月，至明顯大唐詩人李白，靜夜思寫到「牀前看月光、疑似地上霜、舉頭望山月、低頭思故鄉。」舉頭望山月，引發思鄉之念。
以望月為題嘅詩甚多。大唐時有鄭錫寫望月，李白同宋之問都寫過望月有懷，戴叔倫 寫登樓望月寄鳳翔李少尹，張九齡寫望月懷遠，王建寫十五夜望月寄杜郎中，盧照鄰寫江中望月，不能盡錄。
新城市花園

新城市花園響澳門半島花地瑪堂區巴波沙大馬路、菜園涌邊街同李寶樁街，係屬於房屋局嘅經濟房屋。

意外
2015年11月24號中午十二點幾，台山新城市花園第八座八樓一個單位火燭，單位冒出大量濃煙不斷湧入走廊，單位住戶企圖救火失敗逃出，撳着大廈消防鐘，但係掹唔出消防喉，拍門通知鄰居疏散。肇事單位冒出大量濃煙充斥成幢大廈嘅走廊，過百戶自行疏散，大批住戶跑到大廈平台，七個住戶響走火警嗰陣吸入濃煙唔舒服或者嚇親要送院，消防接報之後迅速派員到場將火救熄，肇事單位客廳完全燒嗮，間房亦薰黑。起火單位嘅兩個住戶事後同消防講，事發前將手機嘅叉電器插響拖板，放響梳化到通宵叉電，到中午去完廁所之後突然發現梳化位着火，火勢迅即蔓延，救唔熄啲火。消防話到場後五分鐘控制火勢，經過同屋主了解，涉事手機叉電器響淘寶到買，初步唔排除因為叉電器壞咗搞到火燭。
2017年5月30號，司警接獲消防局通知，響台山新城市花園一個單位入面發現骸骨，要求跟進處理。男死者生前有精神病，而且有暴力傾向，大約半年前離開精神病院之後就翻返案發單位獨居。直到30號老豆上去探佢傳出異味就立即報警，而管理處話幾個禮拜之前單位已經傳出異味，之後發現死者屍體只係剩返骸骨。司警認為案件暫時無可疑，轉交法醫確定死因。
新城知訊台

新城知訊台係新城廣播旗下嘅一個廣播頻道，喺1991年7月啟播，係目前新城廣播兩個粵語頻道之一。呢個台嘅頻率係FM 99.7-102.1MHz。有兩個台長，朱明銳係新城知訊台台長（音樂同娛樂），而趙國安擔任新城知訊台台長（財經同資訊），節目總監係劉婉芬，高級監製係林柏希。
新城知訊台喺開台嗰陣叫做新城勁歌台，1994年改叫新城997，2001年改做新城娛樂台，再喺2008年改為而家嘅名。
新城知訊台以粵語廣播，以資訊、娛樂同埋音樂為主，部份時間聯播新城財經台（中文：新城財經台）同廣東電台（中文：廣東電台）嘅節目，定位唔係咁清晰。個台嘅口號係「知訊音樂 成就力量」。
新城堡州

新城堡州（ 又叫新青山州、 新壘州 ）係瑞士一行政州域，全州面積802平方公里，人口18萬，州府新城堡。
庫爾德斯坦省

庫爾德斯坦省（波斯文：استان کردستان‎）係伊朗一省，首府薩南達季。
庫爾斯克

庫爾斯克（俄文：Курск，拉丁化：Kursk；台譯庫斯克）係俄羅斯庫爾斯克州首府，人口42萬。
庫爾德斯坦

呢篇文或者呢段要 翻譯（或者由 zh:庫爾德斯坦加料）。 請譯佢。
上次編輯：2024年8月25號 03:11。(翻譯指引)
想搵伊拉克北部嘅庫爾德人自治區嘅話，請睇庫爾德自治區。
庫爾德人居住範圍
庫爾德斯坦（Kurdistan كوردستان）主要係一個橫跨土耳其、伊拉克及伊朗三國山區嘅一個地區，一直都係庫爾德人聚居嘅地方。庫爾德人一直都爭取希望喺庫爾德斯坦地區建國，但一直都受到三國政府嘅鎮壓。部份庫爾德人亦有響亞美尼亞同敘利亞境內。因為地方唔定，所以面積由19 1660到39 2000平方千米。人口有2500到3000萬。

歷史
庫爾德斯坦本來係鄂圖曼帝國嘅一個省。本來鄂圖曼帝國承諾喺第一次世界大戰之後畀庫爾德人同亞美尼亞一齊獨立。點知喺洛桑條約中，庫爾德人嘅利益被出賣，除咗大部份地區仍然由鄂圖帝國統治，東部地區俾波斯同埋英國佔領嘅伊拉克瓜分。

政區
伊拉克庫德斯坦旗幟
庫爾德斯坦總共分成44區，當中敘利亞有2區、土耳其28區、伊朗6區、伊拉克6區。佢哋個名稱分別如下：
地區名
Navê(n) din
所在國家
阿拉伯字母

政治
庫爾德斯坦各個地區各自有獨立遊擊隊，但都係其他國家嘅盟友。例如，土耳其曾經公開支援喺伊拉克嘅獨立遊擊隊。
庫爾德自治區

庫爾德自治區，又叫伊拉克庫爾德斯坦，係伊拉克北部嘅庫爾德人自治區，首府艾比爾。
庫爾特·許士尼格

庫爾特·許士尼格（德文：Kurt Schuschnigg，1897年12月14號—1977年11月18號），係奧地利嘅法學家、獨裁者。亦係二戰前奧地利嘅末代總理，1934年去到1938年在任。1938年3月德奧合併之後，佢俾納粹德國監禁喺集中營。
庫獵狄斯

庫獵狄斯（古希臘文：Χάρυβδις / Khárybdis）係希臘神話裏面嘅一隻海怪。
庫獵狄斯有喺奧德修記當中出場。奧德修斯隻船通過斯臼拿同大旋渦庫獵狄斯之間嘅海域，死咗六個船員。
庫爾德斯坦旗

庫爾德斯坦旗，又叫庫爾德旗，係代表庫爾德斯坦嘅旗。支旗長闊比係3:2，由上到下有紅、白、綠三色，正中間有個黃色太陽，而家係由庫爾德人自治嘅伊拉克庫爾德斯坦地區嘅官方旗。
庫爾特·馮·施萊謝爾

庫爾特·馮·施萊謝爾（德文：Kurt von Schleicher，1882年4月4號—1934年6月30號），係威瑪德國時代嘅軍官、政治人。亦係末代總理，1932年去到1933年在任。佢喺1934年長刀之夜俾納粹黨暗殺咗。
庫爾德文維基百科

庫爾德文維基百科係一個非牟利網站，維基百科嘅庫爾德文版，由維基媒體基金會運行。
庫爾斯克州

庫爾斯克州（俄文：Курская область，拉丁化：Kurskaya oblast；台譯庫斯克州）係俄羅斯西部嘅一個州，屬中央聯邦管區，首府庫爾斯克。2024年個州近烏克蘭邊境嘅唔少領土畀烏軍突襲同占據。
恨鎖瓊樓

《恨鎖瓊樓》（英文：Gaslight）係 1944 年出嘅一套美國電影，套戲嘅情節大致係講女主角畀佢老公操縱佢，佢老公多次噉同佢講話佢個腦有問題（或者類似嘅說話）誘使佢聽話。

影響
睇埋：煤氣燈效應
心理學家採用咗 gaslighting 呢隻字詞嚟指「眨低對方做判斷嘅能力，從而操縱對方」噉嘅行為。
恩卡

恩卡（1791年9月23號—1865年8月26號）係個德國嘅天文學家。
恩仁二世

恩仁二世（Eugene II，又譯安日納二世，—827年8月27號）係羅馬天主教第99任教宗，824年到827年在位。
恩典

恩典，天主教叫聖寵，係基督教入面，指上帝對人類嘅各種好意、愛同憐憫，包括賜予生命、創造同救贖。基督教唔同教派對恩典嘅認知都有唔同睇法。
恩古涅省

恩古涅省係加蓬嘅一個省，喺國土中西部，首府穆伊拉。
恩·蘇馬

恩·蘇馬（法文：Yann Sommer；1988年12月17號—）係瑞士職業足球員，禾州摩日人，司職足球守門員，效力緊德國甲組足球聯賽球會拜仁慕尼黑。
恩主教書院

恩主教書院（英文：Valtorta College）係天主教香港教區轄下一間津貼英文中學，喺香港新界大埔培賢里，1976年創校。校名係紀念香港天主教教區頭一任主教恩理覺主教。
恩佳大廈

恩佳大廈係一座商住大廈，位於香港九龍彌敦道466-472號，係香港商人湯恩佳名下嘅物業，喺1978年落成，樓高21層。

用途
地下至三樓攞嚟做商舖同社會服務設施；
4-21樓就攞嚟做辦公室及住宅單位，總共54個單位。

重大事件
2006年1月5日傍晚，位於該大廈天台嘅一間鐵皮屋突然起火，由於天台放滿石油氣罐，火勢迅速蔓延，幾分鐘後波及成個天台，消防接報後將彌敦道全線封閉，將把火警升為三級，到晚上八時十五分左右先至被救熄。
李文星

李文星（粵拼：lei5 man4 sing1；簡化字：李文星；1994年1月—2017年7月14號）係中國大陸嘅一位市民兼學生，山東德州武城縣人。2012年7月以568分嘅成績考到遼寧瀋陽嘅東北大學。2016年大學畢業之後先後去過北京做同IT有關嘅面試，但未成功。

死
2017年5月20號，佢接到份求職面試通知，要去天津濱海新區嘅高新軟件園面試。到天津面試後開始陷入求職騙局，出現好多次失聯、態度冷淡同成日借錢等行為。同年7月8號陷入債務糾紛重喺7月14號俾傳銷組織喺靜海區嘅104國道邊掟佢浸豬籠死咗，終年23歲。佢嘅死訊去到同年8月2號先至對外公佈。

後續
李文星因層壓式傳銷而死嘅事傳出去後，震驚成個中國大陸社會。喺中國大陸，凡係涉及層壓式傳銷嘅行為都屬違法。同年7月14號，天津警方開始介入呢單嘢去查，發現李文星重在生時用咗「BOSS直聘」嘅招聘軟件求職去北京科藍公司見工，結果陷入傳銷組織。重證實嗰間北京科藍公司係間無牌公司。同年8月6號繼續深入調查，原嚟嗰間科藍公司實際係假冒DeBell公司名義而招工，最後重查到假冒DeBell公司啲人原嚟有五條李鬼，公安機關話佢以層壓式傳銷名義依法將嗰五條李鬼捉咗。
李文曦

李文曦（英文：Oscar Lee，1990年9月3號—），係香港商業電台叱咤903節目主持，2016年加入電台做節目助理，2018年開始主持節目。佢亦係一位填詞人。

演出
呢個表唔完整，歡迎加料。
李文輝

李文輝，香港親中派政治人，香港再出發大聯盟發起人之一。
李文欣

李文欣以前讀聖母玫瑰書院。2010年喺香港樹仁大學新聞與傳播學系畢業，做過唔同行業後，喺2014年正式入行，加入亞洲電視做粵語新聞記者同主播，2015年2月辭工。2015年3月加入無綫電視，做到無綫新聞台首席主播及主播組組長間中會報吓天氣。
2021年12月轉投香港有線電視任副總主播並羅致大量TVB主播加入自己班底有線新聞出任新聞主播，令前東家現時無綫電視新聞台主播大量流失，出現缺常規主播情況。
李文甫

李文甫（1892年—1911年）係黃花崗七十二烈士之一，祖籍廣東東莞。
李文潔

李文潔（英文：Liz Li，1992年2月26號—），係香港女模特兒，2021年參加ViuTV選真人騷《最後一屆口罩小姐選舉》而畀人認識。

簡歷
李文潔於1992年2月26號喺香港出世。李文潔18歲開始做模特兒，做過啤酒活動同內衣騷嘅模特兒，2016年佢報名參加ViuTV選美節目《美選D.n.A》，但最後入圍唔到廿強，到2021年佢再參加ViuTV另一真人騷《最後一屆口罩小姐選舉》，終於成功入圍，代號「肥妹」。
李文楷

李文楷（1874年—1959年）係黃花崗七十二烈士入面唯一一個冇喺黃花崗起義嗰陣時陣亡嘅。
李文楷祖籍廣東清遠，早年跟住阿叔喺廣州經商，後來家道中落，從事印刷業。1909年去到星加坡喺《晨報》做印刷工。1911年黃興等人喺香港成立咗廣州起義「統籌部」。李文楷喺3月11號到咗廣州之後，被編入起義入面主攻總督署嘅第一路，但係之後李文楷因為得咗重病畀人送咗去香港醫，由於內奸告密，黃興冇辦法唔臨時改變計劃，提前喺廣州發動起義。當時，李文楷重喺香港。
1959年，李文楷喺山西萬榮縣死，享年78歲。
李文歧

李文歧（粵拼：lei5 man4 kei4；1951年5月—），係中國大陸男導演、填詞人。
敘事分析

敘事分析（英文：narrative analysis）係社科上會用嘅一系列研究方法，指研究者分析某啲形式嘅故仔，例如係啲受訪者喺面談當中講嘅嘢，又或者日記等嘅文獻呀噉。
敗The Way

敗The Way（英文：Failure is Success）係香港商業電台叱咤903嘅309咤叱實驗性質節目，連埋廣告每集係三十分鐘。主持係阿強。響2018年10月3號至2019年7月3號星期三下晝五點半至六點播放。

播放時間
2018年10月3號至2019年7月3號：逢星期三下晝五點半至六點播出
2019年6月12號，由於要播放逃犯修例修訂專輯，節目暫停一次，嗰個特備節目由謝茜嘉主持。
敗血病

敗血病係因為傷口受感染而令細菌入血中毒嘅病，毒素可能會令器官衰竭，嚴重會死。病人通常係免疫系統比較差嘅。
敘事

敘事（英文：Storytelling）係泛指表達故仔嘅文化娛樂活動，可以透過講古、寫作同畫漫畫等嘅多種途徑嚟做。
戀父情意結

戀父情意結，又叫厄勒克特拉情意結（Electra complex），係指女仔傾向鍾意阿爸而仇視阿媽嘅情意結，由心理學家弗洛伊德主張。個英文名嚟自希臘神話嘅厄勒克特拉，話佢為咗幫死鬼阿爸報仇而殺咗阿媽。
戇㞗

戇㞗（粵拼：ngong6 gau1；俗寫：戇鳩），係個廣東話詞語，形容一啲智商水平令人擔憂嘅人士。

名詞
戇鳩－如上，經常用於形容啲人蠢到如同冇腦，深意係形容一啲人做咗一啲「唔應該做/錯嘅事」
例：你係咪戇鳩㗎？
戇鳩仔－形容某男性/女性蠢，或做唔應該做/錯嘅事。以用於對朋友講，表示友好關係。意義如同（傻仔）
例：你睇吓嗰個戇鳩仔咁都射唔入（踢波）。
例（親密朋友關係）：喂~戇鳩仔，今晚有咩做呀？(建議唔好噉講，唔然嘅話有可能畀人打）

形容詞
常用於形容人哋蠢到就如同無腦，深意係形容一啲人做咗一啲唔應該做/錯嘅事。
例（蠢）：你咁戇鳩真係搞唔掂喎
例（做咗正常人唔應該做錯嘅事）：你戇㞗㗎！煮麵唔拆包裝就成個丟落去煮
戇鳩用於句子入面。
戇鳩到暈－形容由於見到某啲太戇鳩嘅事，差唔多激到暈
例：唉~你真係戇鳩到暈，一篇1000字嘅文都可以錯500字。
戇星先生

《戇星先生》係1997年上畫嘅香港喜劇電影，由馬偉豪導演，由袁詠儀、葛民輝、馮德倫、陳文雄、張燊悦主演。
拍戲期間傳出袁詠儀同張燊悦曾經傳出不和，之後袁詠儀喺《志雲飯局》嗰陣承認，又話當時被誤會欺負當時係新人嘅張燊悅，覺得好委屈，直到2018年傳媒再報導佢哋關係破冰。
戇星先生電影音樂 CD+VCD

《戇星先生電影音樂 CD+VCD》係電影《戇星先生》嘅原聲音樂專輯，由Carribean Holiday喺1997年發行。
戀童

戀童，按現代心理學，係一種性變態，指一個人對細路產生性慾。喺絕大多數國家地區，現時，做戀童相關嘅嘢，都被視為嚴重犯法，例如同兒童有實質色情行為，或者揩到兒童色情物品。古時，包括喺漢族圍内，兒童同兒童或者大人結婚、扑嘢、生蘇蝦，好尋常。
戀風

《戀風》（粵拼：lyun5 fung1；日文：恋風(Koi Kaze)；英文：Love Wind）係一部情感類漫畫，由吉田基已創作。呢部作品首先喺2001年9月喺雜誌《Evening》發表，之後一路連載到2004年10月。呢部作品嘅各章節最後集合爲五輯嘅單行本，由講談社出版發行。呢部漫畫講嘅係27歲嘅耕四郎同佢15歲嘅妹七夏之間嘅感情歷程以及隨之嘅問題。
除咗出書，重出埋13集嘅動畫片，呢部片由A.C.G.T製作、大森貴弘導演，喺2004年4月1號到2004年6月17號期間喺朝日電視臺度播出。而喺網上放時就得12集。喺2005年，部片嘅DVD版喺北美發行，總共三隻碟，由Geneon娛樂株式會社發售。
星夢娛樂

星夢娛樂集團有限公司（英文：Tvb Music Group ）係電視廣播有限公司旗下嘅一間附屬唱片公司，喺2013年11月15號由時任無綫電視行政主席梁乃鵬博士及助理總經理區偉林先生成立。星夢娛樂嘅業務包括發行音樂產品、舉辦音樂會以及為TVB代理旗下節目歌曲發行。
由於為旗下藝員而設嘅歌唱比賽節目《星夢傳奇》獲得歡迎及支持，TVB為咗私有化「星夢幫」歌手以及培養具音樂才華及歌唱潛質嘅旗下藝人，因此成立呢個公司。公司成立嘅時候亦有吸納當時星煥國際旗下嘅部份歌手加盟。基於呢間公司本身係由TVB所成立嘅關係，所以旗下嘅歌手同時都係TVB藝員。
2021年10月29日，星夢娛樂正式成立旗下嘅音樂廠牌「愛爆音樂 All About Music」。呢個廠牌專門負責管理TVB歌唱選秀節目《聲夢傳奇》參賽者嘅音樂工作。

旗下藝人
註 1: 經理人合約為種星堂娛樂，歌曲及唱片合約版權由星夢娛樂及種星堂娛樂共同持有。
註 2: 經理人合約為邵氏兄弟，歌曲及唱片合約版權由星夢娛樂持有。
註 3: 經理人合約為創富文化集團，歌曲及唱片合約版權由星夢娛樂持有。

TVB主題歌曲
（以翡翠台及myTV SUPER播放日為準。）
星娛樂

星娛樂（環宇）有限公司（Star Entertainment (Universe) Limited）係香港一間唱片公司同埋經理人公司，2007年成立，而家係Gain Capital嘅全資附屬機構。
星宇航空

星宇航空（英文：STARLUX Airlines）係臺灣一間航空公司，由長榮航空前董事長張國煒喺2018年創辦，喺2020年1月23號正式首航澳門、峴港及檳城，以桃園國際機場為樞紐機場。
星子

星子縣，中國江西九江舊有嘅縣，而家叫廬山市。
星子鎮，中國嘅鎮。
微行星，天文學有時會嗌做星子。
星子 (作家)，臺灣小說家。
星官

星官（Asterism）係中國天文嘅恆星分組，按星嘅分佈想象出來，類似西洋天文上嘅星座。星官範圍多數都細過星座，所以數目就多好多，隋唐嘅《步天歌》有星官283個，大明時徐光啟跟西洋所知，補多南極星官23個。

星官星數
三垣二十八宿星官。星數以丹元子《步天歌》為準，南極星官、星數以《儀象考成續編》為準。
星夢高飛

《 星夢高飛》（粵拼：sing1 mung6 gou1 fei1，韓文：드림하이），係韓國KBS嘅連續劇，金秀賢、裴秀智做主角。